user
Miten puutiaisaivotulehdus tarttuu?
assistant
TBE-virus leviää puutiaisten pureman välityksellä. Se tarttuu muutamassa minuutissa punkin syljestä jo pureman alkuvaiheessa. 

Myös punkkien varhaiset kehitysvaiheet, nymfit ja toukat, voivat levittää virusta. Niiden puremaa ei yleensä havaita. Baltian maissa ja Keski-Euroopassa tartuntoja on kuvattu tapahtuneen myös pastöroimattoman maidon tai maitotuotteiden välityksellä.